කොළඹ ටෙනිස් සංගම් මුලස්ථාන ක්‍රීඩා පිටියේ අද සිට 3වැනිදා දක්වා පැවැත්වෙන ඒකළ තරග 4න් හා යුගල තරගයෙන් අවම වශයෙන් 3ක් ජයගන්නා රට ආසියා ශාන්තිකර කලාපයේ දෙවැනි වටය‍ට සුදුසුකම් ලබන අතර එහිදී නවසීලන්තය හෝ ලෙබනන් අතරින් ජයගන්නා කණ්ඩායම සමග තරග කිරීමේ අවස්ථාව උදාකර ගනී.පාකිස්තානය සමග තරග කරන ශ්‍රී ලංකා ටෙනිස් පිලට රජීව් රාජපක්ෂ, හර්ෂන ගොඩමාන්න, දිනේෂ් තාන්තන් තංගරාජා හා අම්රේෂ් ජයවික්‍රම තරග වදින අතර නායකත්වයට රොෂාන් ද සිල්වා නම් කර ඇත.ඩේවිස් කුසලාන ටෙනිස් තරග ඉතිහාසයේ දී ශ්‍රී ලංකාව හා පාකිස්තානය අතර අවස්ථා 5කදීම හමුවීම් ශ්‍රී ලංකාවට යහපත්වී නැත.